การผิดเงื่อนไขเกี่ยวกับการซื้อกองทุน LTF หรือ RMF แบ่งออกเป็น 4 กรณี ได้แก่อะไรบ้าง
การผิดเงื่อนไขเกี่ยวกับการซื้อกองทุน LTF หรือ RMF แบ่งออกเป็น 4 กรณี ได้แก่


1. ซื้อ LTF หรือ RMF เกินสิทธิ์ ที่ต้องรู้ คือ ส่วนที่ซื้อเกินสิทธิ์ที่ซื้อได้ นำไปลดหย่อนภาษีไม่ได้ คือ กลายเป็นเหมือนซื้อกองทุนรวมธรรมดาๆ กองหนึ่งไปทันที

2. ถ้าขาย LTF ก่อนกำหนด อย่างแรกที่ต้องโดนเลยก็คือ ต้องไปทำเรื่องคืนเงินภาษีที่ได้รับยกเว้น อย่างที่สองคือ ถ้าทำเรื่องคืนภาษียิ่งช้า ก็จะต้องจ่ายเงินคืนเพิ่มในอัตรา 1.5% ต่อเดือน (เน้นย้ำว่า จ่ายเพิ่ม 1.5% ต่อเดือน ไม่ใช่ต่อปี) ของจำนวนเงินภาษีที่ได้รับยกเว้น โดยนับตั้งแต่เดือนเมษายนของปีที่ยื่นภาษีจนถึงวันที่รู้ตัวว่าต้องทำเรื่องคืนภาษี อย่างที่สาม กำไรที่ได้จากการขายคืนที่ยอดที่ผิดเงื่อนไข ถือเป็นรายได้ที่ต้องนำไปรวมคำนวณภาษีในปีนั้นด้วย อย่างที่สี่ กองทุน LTF ของบาง บลจ.  ถ้าขายคืนผิดเงื่อนไข เขาจะเก็บค่าธรรมเนียมการขายคืนด้วย

3. ผิดเงื่อนไข RMF ไม่ว่าจะหยุดการซื้อหน่วยลงทุนเกินกว่า 1 ปีติดต่อ กันทั้งที่ยังมีเงินได้  หรือ ลงทุนด้วยจำนวนเงินไม่เป็นไปตามเกณฑ์ที่กำหนด หรือ ขายคืน RMF ก่อนที่จะครบ 55 ปีบริบูรณ์ หรือ ลงทุนยังไม่ครบ 5 ปีเต็ม แบ่งเป็น 2 กรณี คือ

3.1. ลงทุนมายังไม่เกิน 5 ปี แล้วขาย ที่โดนคือ ต้องคืนภาษีทั้งหมดทุกปี ที่ได้รับยกเว้นมา และ กำไรที่ได้จากการขายคืนกรณีผิดเงื่อนไข ถือเป็นรายได้ในปีที่ขายคืน ซึ่งต้องนำไปรวมคำนวณภาษีด้วย

3.2. ลงทุนมาเกิน 5 ปีแล้ว แล้วขาย ต้องคืนเงินภาษีที่ได้รับยกเว้น 5 ปีย้อนหลัง และต้องจ่ายค่าปรับอีก 1.5% ต่อเดือน โดยคิดตั้งแต่เดือน เม.ย. ของปีที่ถัดจากปีที่ขายผิดเงื่อนไข และ กำไรที่ได้จากการขายคืน ก็ต้องถือเป็นรายได้ในปีที่ขายคืน ซึ่งต้องนำไปรวมคำนวณภาษีด้วย
5.ความรู้ทางการเงิน,3.ตลาดการเงิน & ผลิตภัณฑ์และบริการทางการเงิน